Document ID: 32004R1583

UREDBA KOMISIJE (ES) št. 1583/2004
z dne 9. septembra 2004
o določanju minimalne cene, ki se plača pridelovalcem nepredelanih suhih fig, in zneska pomoči za pridelavo suhih fig za tržno leto 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2201/96 (1) z dne 28. oktobra 1996 o skupni tržni ureditvi na področju predelanih izdelkov na osnovi sadja in zelenjave, predvsem s členom 6(b), z odstavkom 3 in s členom 6(c) z odstavkom 7,
ob upoštevanju naslednjega:
(1)
Uredba Komisije (ES) št. 1535/2003 (2) z dne 29. avgusta 2003 o načinih izvrševanja Uredbe Sveta (ES) št. 2201/96 o sistemu pomoči s področja predelanih izdelkov na osnovi sadja in zelenjave, je v svojem členu 3, odstavku 1, točki c določila datume tržnih let suhih fig.
(2)
Kriterije določanja minimalne cene in zneska pomoči za pridelavo določata, za minimalno ceno, člen 6(b) in, za znesek pomoči, člen 6(c) Uredbe (ES) št. 2201/96.
(3)
Člen 1 Uredbe Komisije (ES) št. 1573/1999 (3) z dne 19. julija 1999 o načinih izvrševanja Uredbe Sveta (ES) št. 2201/96 o značilnostih suhih fig, ki koristijo sistem pomoči za pridelavo, določa kriterije, ki jim morajo izdelki ustrezati, da so upravičeni do minimalne cene in izplačila pomoči.
(4)
Posledično se določita minimalna cena in pomoč za pridelavo za tržno leto 2004/2005.
(5)
Predvideni ukrepi v tej uredbi so v skladu z mnenjem upravljalnega odbora za področje predelanih izdelkov na osnovi sadja in zelenjave -
SPREJELA NASLEDNJO UREDBO:
Člen 1
Za tržno leto 2004/2005:
(a)
minimalna neto izhodiščna cena pridelovalca iz člena 6(b) Uredbe (ES) št. 2201/96 za nepredelane suhe fige je 878,86 evrov na tono;
(b)
neto pomoč za pridelavo iz člena 6(c) Uredbe (ES) št. 2201/96, je 139,77 evrov na tono za suhe fige.
Člen 2
Ta uredba začne veljati tretji dan po objavi v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 9. septembra 2004

Labels: 2
17
19
6